Diari Oficial de la Generalitat Valenciana


Sumari del DOGV 7238, del 21-03-2014 (2014/2270)

Notificació de la sentència dictada en el procediment de divorci contenciós número 982/2012.
--------------------------------------------------------------------------------------------

### Dades del document

Número de DOGV
:   7238

Data del DOGV
:   21-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2270


Organisme emissor
:   Jutjat de Primera Instància Número 1 d'Elda

Tipus de document
:   Edicte

Notificació de la sentència dictada en el procediment de divorci contenciós número 982/2012. [2014/2270]  
Juí divorci contenciós 000982/2012  
Sobre: divorcis no consensuats.  
En el juí a què es fa referència s'ha dictat la resolució que té el text que, literalment, és com seguix:  
«Sentència 96/2013  
Magistrada jutgessa: María del Pilar Marín Rojas.  
Demandant: María Dolores Segura Tello.  
Procuradora: senyora Cantó Silvestre.  
Lletrada: senyora Ochoa Miralles.  
Demandat: Juan Carlos Escribano Esteve, declarat rebel.  
Ministeri fiscal: representat per José María Bernabeu.  
Classe, número i objecte del procediment: juí verbal especial 982/2012 C, sobre divorci contenciós.  
Elda, 10 de juliol de 2013  
Dispositiva  
Estime la demanda presentada per la procuradora senyora Cantó Silvestre, en nom i representació de María Dolores Segura Tello, contra Juan Carlos Escribano Esteve, i  
1. Declare la dissolució, per causa de divorci, del matrimoni contret pels litigants a Elda, el 25 de setembre de 1992, i revoque els poders que s'hagen atorgat els cònjuges amb el cessament de la possibilitat de vincular els béns del matrimoni fent ús de la potestat domèstica.  
  
2. Atribuïsc la guarda i custòdia de les menors a la mare, continuant la pàtria potestat compartida.  
3. Ordene l'atribució de l'ús del domicili familiar a l'esposa i les filles.  
4. No pertoca fixar un règim de visites, atesa l'edat de les menors, les quals podran relacionar-se amb el pare lliurement.  
5. Fixe, com a pensió per aliments que el pare ha de pagar a favor de cada una de les filles menors, la suma de 200 euros mensuals, i que ha de pagar per mesos anticipats dins dels cinc primers dies en el compte designat per l'esposa, i que es revisarà anualment conforme a l'índex de preus de consum o índex que el substituïsca, i que ha de ser pagada des del moment que es presente la demanda, novembre del 2012.  
Cada progenitor, a més, ha de pagar a mitges les despeses extraordinàries del menor, que inclouen les despeses de material escolar, classes particulars si calen, despeses mèdiques, farmacèutiques i ortopèdiques, així com d'ortodòncia no coberta per un organisme públic.  
6. Declare la dissolució del règim econòmic matrimonial, la liquidació del qual haurà de realitzar-se en el procediment adequat.  
7. Tot això sense fer un pronunciament respecte a les costes.  
Notifiqueu esta resolució a les parts i feu-los saber que s'hi pot interposar un recurs d'apel·lació per a l'Audiència Provincial, per mitjà de la presentació d'un escrit davant d'este Jutjat, en el termini dels 20 dies següents a la notificació; caldrà acreditar que s'ha constituït un depòsit de 50 euros en el compte del Jutjat, amb l'advertència que no s'admetrà el recurs si no s'acredita.  
Incloeu l'original en el llibre de sentències i inseriu una testimoniança d'esta resolució en les actuacions.  
Remeteu un exhort al registre civil corresponent perquè hi anoten esta resolució.  
Ho pronuncie, mane i firme jutjant definitivament en primera instància.  
Publicació. La sentència anterior va ser llegida i publicada per la magistrada jutgessa que l'ha dictada, mentre estava constituïda en audiència pública, l'endemà de la seua data. En done fe.»  
Atés que es desconeix el domicili o la residència actuals de la part demandada, per una provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elda, 7 d'octubre de 2013.- El secretari judicial: José Carlos Tomé Tamame.